1. melléklet a 8/2018. (VIII.13.) önkormányzati rendelethez

**Közösségi ház használati szabályzat**

Úrhida Község Önkormányzatának Képviselő-testülete a **Közösségi ház** használati szabályzatában rögzíti a **Közösségi ház** használatának feltételeit. A **Közösségi ház** nyilvános, ennek megfelelően minden érdeklődő rendelkezésére áll. A **Közösségi ház** az alapfeladatok ellátása által, lehetőségei szerint törekszik előmozdítani Úrhida Község polgárságának közösséggé válását, a helyben élő lakosság életminőségének javítását.

1. **A Közösségi ház fenntartója**: Úrhida Község Önkormányzat Képviselő-testülete

A **Közösségi ház** címe: 8142 Úrhida, Kossuth u. 66.

1. **A Közösségi ház nyitva tartása:**

Hétfő: 12:00 – 16:00

Kedd: 12:00 – 16:00

Szerda: 12:00 – 17:00

Csütörtök: 12:00 – 16:00

Péntek: igény szerint

Szombat: igény szerint

Vasárnap: igény szerint

1. **A Közösségi ház szolgáltatásai:**

* A **Közösségi ház** helyiségeit a nyitvatartási idő alatt az alaptevékenységgel összefüggő célokra (testületi ülések megtartása, közművelődés, társas rendezvények, helyiségek igénybevétele) a község lakói, az önkormányzati intézmények és a község civil szerveződései ingyenesen használhatják.
* Az épület helyiségei a bevételi források növelése érdekében bérbe adhatóak a meghatározott feltételek szerint. A bérbeadás nem veszélyeztetheti az alapfeladatok ellátását, a **Közösségi ház** rendes működését. Az alaptevékenységgel össze nem függő, üzleti és egyéb célú rendezvényekre a helyiség-használatot bérleti díj ellenében biztosítja. A szabályzatban szereplő díjak mértékét a fenntartó módosíthatja, s döntését a **Közösségi ház** használati szabályzatba átvezeti.

1. **Közösségi ház igénybevételének szabályozása**
2. A tervszerűen ütemezett egyes alapfeladatok ellátásához kapcsolódó házhasználaton felül a helyiségek igénybevételének szándékát a **Közösségi ház** felé legalább 5 munkanappal a tervezett igénybevétel előtt szóban vagy írásban kell jelezni.
3. A kulturális szervező az állandó programok, ellátott alapfeladatok időpontjának, ill. rendszerességének figyelembevételével biztosítja a helyiségeket az igénylőknek. Több kérelmező esetén a helyiséghasználati igényekről – a település lakossága és közösségei érdekének figyelembevételével – a polgármester dönt. Az igénybevételnél törekedni kell arra, hogy tervezett program ne maradjon el miatta.
4. A **Közösségi ház** nyitva tartása az ellátott alapfeladatokhoz és egyéb programokhoz igazodik.
5. **Adatkezelés**
6. A **Közösségi ház** az adatok felhasználásával a bérleti díjról, a bérleti szerződésről bizonylatot állít ki.
7. A személyes adatok védelméről a **Közösségi ház** az erre vonatkozó jogszabályok szerint köteles gondoskodni.
8. Az adatokat a **Közösségi ház** kizárólag saját nyilvántartására használja fel, más fél részére át nem adhatók.

Bognár József s. k.

polgármester